cyanic-selkie/wikianc huggingface dataset:
Нов светски поредок
Градуализам
Теоретичарите на заговор веруваат дека новиот Светски поредок се применува постепено, посочувајќи ги создавањата на Федералниот систем на резерви на САД во 1913год; Меѓународниот монетарен фонд во 1944год, Обединетите Нации во 1945год, Светската Банка во 1945год; Светската Здравствена организација во 1948год; Европската Унија и еврото во 1993год; Светската Трговска организација во 1998год; и Африканската Унија во 2002год како негови значајни обележја. Во последните години се појави нова теорија меѓу американските палеоконзерватисти, а тоа е дека хипотетичката Северно-амаериканска Унија и амеро валутата, предложена од Советот за надворешни односи во САД, Мексико и Канада, ќе бидат наредните спроведувања од страна на Новиот Светски поредок. Според теоријата, група тајни и безимени меѓународни елтни групи планираат да ја заменат федералната со транснационална влада во САД. Поради ова, теоретичарите веруваат дека границите меѓу Мексико, Канада и САД тајно ќе се избришат од страна на глобалисти чија крајна цел е да ги заменат националните влади во Вашингтон, Отава и Мексико Сити со европскиот тип на политика и со надуената европска буежоазија. Скептиците тврдат дека Северно-амаериканска Унија постои само како предлог во некои од илјадниците академски и/или политички трудови кои се објавуваат секоја година и со кои ги бранат сите идеалистички но сепак нереалистички пристапи кон социјалните, економските и политичките проблеми. Многу од овие трудови циркулираат во нивните кругови, но сепак на крај се оставаат настрана, а помладите членови на конгресните канцеларии ги забораваат. Меѓутоа, некои од овие трудови стануваат критериуми за некои заговори и основи за ксенофобии, особено за време на економските кризи. Во март 2009год, како резултат на финансиската криза од 2007год до 2009год, Народна Република Кина и Руската Федерација побараа итно разгледување на супер-суверените резервни валути, а ОН предложи проширување на Специјалните права за влечење на ММФ. Теоретичарите на заговри помислија дека предлогот значи заштита на нивните права на глобална валута за Новиот Светски поредок. Мислејќи дека двете национални влади и меѓународни институции не се покажаа добро при решавањето на светските проблеми, кои не се решаваат преку поединечните влади, некои политички научници, како што е Марк Ц. Партриг, тврдат дека регионализмот ќе биде големата сила во наредните години, која ќе постави прегради на моќ во некои регионални центри: Западна Европа околу Брисел, Западната сфера околу Вашингтон, Јужна Азија околу Пекинг, и Источна Европа околу Москва. Како такви, ЕУ, Шангајската Организација за соработка и Г-20 со текот на времето ќе станат повлијателни. Во тој случај, прашањето е како овие регионални власти ќе соработуваат меѓусебе, а не дали меѓународното владеење постепено ќе излегува на површина.
Државен удар
Теоретичарите на заговори од десното крило на Америка, особено оние кои се приклучија на милиција движењето во САД, велат дека Новиот Светски поредок ќе биде применет со силниот државен удар од страна на ,,тајниот тим” (ќе користи црни хеликоптери) во САД и други национални држави за да ја донесе тотилитарната светска влада која Обединетите Нации ќе ја контролираат, а силите на странските мировници од ОН ќе ја спроведат. По Рекс 84 и плановите на Операцијата ,,Garden Plot”, овој воен удар ќе го вклучи укинување на Уставот, наметнувањето на воената диктатура, назначувањето на воени војсководци на чело на државата и локалните влади и спречување на дисиденти. Овие теоретичари на заговор кои силно веруваат во правото на поседување и носење оружје, се плашат дека доколку има некаква законодавна контрола на оружјето, тогаш би имало и укинување на лично поседување на оружјето и кампања за конфискација, а камповите за бегалци на Федерална агенција за управување при кризни ситуации-ФЕМА, ќе се користат за интегрирање на сомничави субверзии, со што тешко ќе се разликуваат реалните закани за Новиот Светски поредок од идеолошките дисиденти. Пред 2000год, некои сурвивалисти веруваа погрешно дека овој процес ќе стапи насила со предвидениот Y2K проблем кој предизвика општествен колапс. Бидејќи многубројни теоретичари на заговор од десното и левото крило, веруваат дека нападите од 11 септември беа тајна операција на интелегентните служби на САД, како дел од нивната стратегија да ги оправдаат политичката репресија во државата и војната надвор, тие се убедени дека ќе следи покатастрофален инцидент кој ќе биде одговорен за активирање на Извршната Директива 51 со цел да се докомплетира преминот во полициска држава. Скептиците тврдат дека неоснованите стравови за неизбежната или можната забрана на оружја, воена победа, инвазија или окупација на ОН се цврсто вковани во една екстремистичка форма на конституционализам и апокалиптичен хилијазам кој тврди, во рамките на американското политичко крило, дека идеализираното општество (т.е ,,Христијанска нација”, конституционална република на ,,суверени граѓани”) е попречено од подмолните заговори на либералните секуларни хуманисти кои сакаат ,,Голема Влада” и глобалистите кои коваат заговор во името на Новиот Светски поредок.
Надледување
Теоретичарите кои се загрижени за злоупотребата на надгледувањето веруваат дека Новиот Светски поредок се спроведува преку индустрискиот комплекс за надзор со надгледување и користење на броеви за здравствена легитимација, бар кодот на производите од малопродажба и радио честотна идентификација преку микрочипови. Скептиците предупредуваат дека некои адвокати за заштита на потрошувачите, како на пример Кетрин Алберхт и Лиз МекИнтир тврдат дека корпорациите и владите планираат да го следат секое движење на потрошувачите и граѓаните преку радио честотната идентификација како најнов чекор на земјата која ќе биде под постојан надзор. Тие станаа христијански теоретичари на заговор кои веруваат дека шпионските чипови мора да се отфрлат бидејќи модерната база на податоци и технологиите за комуникација, споени со опремата за регистрирање податоци, софистицираната лична карта и системите за проверка, сега овозможуваат да се обезбеди биометрисики број или знак со кои може да се купува. Тие се плашат дека овој систем наликува на пророштвата за бројот на Ѓаволот во книгата за Јовановото откровение.
Во јануари 2002год, Агенцијата за напредни истражувања на одбранбени проекти (DARPA) ја оформи Агенцијата за информатика за да соедини неколку ДАРПА проекти кои ќе се фокусираат на примена на информатичка технологија која е спротивна со асиметричните закани врз националната безбедност. Во 2003год, придружен со јавна критика дека развојот и употребата на овие технологии може да доведе до систем за набљудување, Агенцијата за информатика беше прогласена за непостоечка од страна на Конгресот на САД. Втората контраверзноста беше логото на Агенцијата кое го прикажува Окото на Господ на врвот на пирамида кој е свртена наопаку врз глобусот, и на која има латинска поговорка scientia est potentia (знаењето е моќ). Иако на крајот ДАРПА го тргна логото од своето мрежно место, сепак остави силен впечаток кај адвокатите за приватност. Исто така, ги разгори теориите за заговор, кои ги протолкуваа ,,окото и пирамидата” како Масонскиот знак на Илуминатите, друштво од 18 век кое, според нив, постои и ден денес и кова заговори за создавање Нов Светски поредок. Професорот Ричард Ландес, од Универзитетот во Бостон, кој специјализираше по историја на апокалиптизмот и беше соосновач и директор на Центарот за милениумските проучувања на Универзитетот, тврди дека многу често новите технологии го провоцираат алармизмот меѓу проучувачите на милениумот, и дури претставувањето на машинината за печатење на Гутенберг во 1435год, предизвика бура кај апокалиптичкото мислење. Y2K проблемот, бар кодовите и броевите за здравствена легитимација предизивкаа низа предупредувања за крајот на светот, кој се докажа дека е лажен или едноставно не се зеде сериозно откако јавноста се навикна на овие нови технологии. Граѓанските слободи тврдат дека приватизацијата на надзорот и развивањето на индустрискиот комплекс за надгледување во САД предизвика оправдана загриженост поради можна загуба на приватноста. Меѓутоа, скептиците на заговорите поврзани со надгледувањето предупредуваат дека ваквите грижи треба да бидат одвоени од секуларните паранои за Голем Брат или религиозните паники за Антихристот.
Окултизам
Теоретичарите на христијанската десница веруваат дека постои антички окултен заговор, кој се создаде од првите мистагоги на гностицизмот а продолжи да се пренесува преку нивните наводни езотерични наследници, како на пример, Кабалистите, Катарите, Темпларските витези, Масоните и за крај Илуминатите кои сакаат да ги соборат Јудео-христијанските формирања во Западниот свет и да го спроведат Новиот Светски поредок преку заедничката религија на Новата Ера која пак ќе ги подготви луѓето да го прифатат империјалистичкиот култ на Антихристот. Пошироко, тие мислат дека оние кои коваат заговор во име на Новиот Светски поредок се предводени од некакви окултни агенции: непознати претпоставени, светотвни хиерархии, демони, паднати ангели или Луцифер. Тие веруваат дека, исто како нацистичките окултисти, овие заговорници ја користат моќта на окултните науки (нумерологијата), симболи (окото на Господ), ритуали (Масонски степени), споменици (Националнoто шеталиште), изградби (законодавното собрание во Манитоба) и објекти (меѓународниот аеродром во Денвер) за да ја зголемат можноста за владеење во светот. На пример, во јуни 1979год, непознат добродетел под псевдонимот Р. Ц. Христијан, изграде огромен камен-споменик во Џорџија во САД, кој има улога на компас, календар и часовник. На оваа окултна градба напишана е порака на повеќе јазици која опфаќа десет знаци за да служи како инструкција на преживеаните на судниот ден за да создадат попросветна и поодржлива цивилизација од онаа која беше претходно уништена. ,,Водичот во Џорџија” постепено стана духовен и политички тест на Роршах врз кој може да се наметнат неограничен број на идеи. Некои луѓе кои веруваат во Новата Ера или неопаганството гледаат на тоа како подредена моќна врска додека пак неколку теоретичари на заговор се убедени дека тие идеи се поврзани со анти-христијанските ,,Десет Божји заповеди” на Новиот Светски поредок. Скептиците тврдат дека демонизацијата на Западниот окултизам од страна на теоретичарите на заговори е вкоренета во религиозната нетолеранција како и во истата морална паника која ги поттикна судењата на вештерките во Раната Модерна Европа, и обвинувањата за злоупотреба на сатанските ритуали во САД.
Период на полураспад
Период на полураспад е времето потребно за една супстанца во процес на распаѓање да се намали за половина. Во почетокот, терминот обично се користел да се опише особината на нестабилни атоми (кои радиоактивно се распаѓале), но може да важи за било која количина која следи одредена стапка на распад. Период на полураспаѓање многу често се користи за опишување на залихи во процес на експоненцијален распад на пример радиоактивен распад.
Нов светски поредок
Контрола на зголемувањето на населението
Теоретичарите на заговори веруваат дека Новиот Светски поредок ќе може да се применува преку контролата на зголемувањето на населението со цел полесно да се набљудуваат и контролираат луѓето. Средствата кои ќе се користат варираат од спречување на растот на човековите општества преку програмите за сексуално здравство и планирањето на семејство, кои промовираат апстиненција, контрацепција и абортус, или намерно намалување на светската популација со геноцид преку непотребни војни, чуми од новите лабораториски вируси или неквалитетни вакцини, и климатски катастрофи со контрола на времето (ХААРП) итн. Codex Alimentarius, збир на меѓународни признаени стандарди, практични кодови, водичи и други типови на препораки поврзани со храната, производство на храна и нејзина безбедност, стана цел на теоретичарите на заговори поради гладот во светот.
Скептиците тврдат дека стравовите од контролата на населението датираат од трауматичното сеќавање на движењето ,,војна против слабите” на еугените кое се случи во САД во почетокот на 20 век, како и од Втората Црвена Паника во САД која се случи меѓу четириесеттите и педесеттите години, а и дел од шеесеттите од 20 век, кога активистите од екстремната десница на американската политика се спротивставија на програмите за јавно здравство, конкретно на флуоридацијата на водата, масовното вакцинирање и службите за ментално здравство, со тоа што тврдеа дека сите тие се дел од заговор за наметнување социјален или комунистички режим. Нивните размислувања беа под влијание на спротивставувањата на многубројните социјални и политички промени кои се случија во последните години: зголемувањето на интернационализмот, особено во Обединетите Нации и нејзините програми; воведување на социјални одредби за добросостојбата, особено во различните програми основани со Њу Дил; и владините заложби за намалување на нееднаквостите во социјалната структура на САД.
Наводни заговори
Според Домхоф, многу луѓе веруваат дека САД ја води елита кој има тајни желби, т.е. мала тајна група која сака да го смени владиниот систем или сака да овозможи земјата да ја води една светска влада. Порано се велеше дека заговорниците се криптокомунистички симпатизери кои сакаат САД и Советскиот Сојуз да бидат под една заедничка светска влада, но распаѓањето на СССР во 1991год го спречи остварувањето на таа теорија. Домхоф вели дека теоретичарите на заговор го насочија своето внимание кон Обединетите Нации како силата која ќе го контролира Новиот Светски поредок, но таа идеја е нарушена поради немоќта на ОН и неподготвеноста на скромните луѓе во Американскиот Естаблишмент. Во контраверзната книга од 2008год, Суперкласа, политичкиот научник, Дејвид Ротколф, тврди дека светот од 6 милијарди луѓе е предводен од елитна група која брои 6 000 поединци. До крајот на 20 век, владите на големите сили беа дел од оваа суперкласа, придружени со неколку водичи на меѓународните движења (пр. Папата на Римокатоличката црква) и претприемачи (Ротчајлд и Рокфелер). Според Ротколф, од почетокот на 21 век, доминира економската сила – зголемена со огормното проширување на меѓународната трговија, патување и комуникација; моќта на националните држави се намали до тој степен што ги спушти политичарите на едно незавидно ниво; раководителите на меѓународните бизниси, финансии и индустрии за одбрана не само што доминираат во суперкласата, туку и слободно се движат од повисоките позиции во општеството па повторно кон нивниот секојдневен живот без да забележи избраното законодавство (вклучувјќи го и Конгресот на САД). Тој не уверува дека непропорционалното влијание на суперкласата врз државната политика е конструктивно но сепак заинтересирано само за себе. Теоретичарите на заговори одат подалеку од Ротколф и други научници кои ја проучуваат светската моќна елита, со тоа што тврдат дека ,,крвните линии” на суперкласата чии членови припаѓаат на Билдербершката група, Бохемискиот регион, Клубот на Рим, Советот за надворешни односи, Череп и коски, Трилатерална Комисија, и слични експертски групи и приватни клубови, се синархисти кои коваат заговор за создавање тоталитарен Нов Светски поредок – воведување светска влада на бирократски колективизам преку зајакнувањето на Обединетите Нации и Светската Централна банка за да се насочи човештвото кон постојано ропство. Домхоф мисли дека:
Опозицијата се конзерватистите и Републиканската партија, а не Советот за надворешни односи, Билдерберците и Бохемичарите. Горе-долу станува збор за истите луѓе, но во нивните најважни улоги, т.е капиталисти и политички водачи кои се легални... Ако се размислува на овој начин, тогаш улогата на СНО како место каде се слушаат нови идеи и се постигнува консензус, е поразбирлива, како што е и функцијата на општествениот клуб, како место кое создава социјална тензија. Покрај ова, тие разбирања за СНО и клубовите одговараат со замислите на членовите од елитата.
Прогресивците, кои се скептични кога станува збор за теориите на заговори, ја обвинуваат светската моќна елита дека не го мисли најдоброто, и поради тоа, многубројни меѓународни организации имаат демократски дефицит. Тие тврдат дека суперкласата се плутократи, заинтересирани само за дрското наметнување на неолиберлниот или неоконзервативниот Нов Светски поредок – воведување светски капитализам преку економската и воената принуда за да се заштитат интересите на транснационалните корпорации - со што се намалува можноста за заедничка социјалистичка влада во светот. Од друга страна, марксистите и анархистите, кои веруваат дека светот се наоѓа во транзиција од Американсата Империја до владеењето на светската класа која произлезе од Американската Империја, истакнуваат дека теоретичарите на заговори од десното крило, заслепени од нивниот антикомунизам, не гледаат дека она што го класифицираат како ,,Нов Светски поредок” всушност е ,,Империја” – највисокиот степен на капиталистичкиот економски систем за кој тие се залагаат.
908 Буда
908 Буда — астероид од главниот астероиден појас кој е во орбита околу Сонцето. Астероидот е откриен од Макс Волф на 30 ноември 1918 година.
Павлова Вас
Павлова Вас (словенечки: Pavlova vas) — населба во Општина Брежице во источна Словенија. Областа е дел од историскиот регион Штаерска. Населбата сега е вклучена во Посавскиот статистички регион.
Петар Зинаиќ
Петар Зинаиќ (починал 2008 година во Белград на 90 годишна возраст) ― поранешен српски партизан кој бил првиот член на силите што биле истражени за воени злосторства од страна на Република Хрватска.
Зинаиќ првично се борел со српското ројалистичко четничко движење, пред да избега кај партизаните. Подоцна служел во разузнавачките служби ОЗНА.
Зинаиќ ја напуштил Хрватска во 1995 година, кога операцијата „Бура“ ставил крај на бунтовничката Република Српска Краина. Потоа се преселил во Белград во Сојузна Република Југославија (денешна Србија). Тој зел голема количина архивски материјал што потоа го дал на Националниот архив на Србија.
Во април 2007 година, тој бил пријавен од хрватското Министерство за внатрешни работи за одговорност во смртта на над 140 луѓе за време на Втората светска војна и нејзините последици. Обвиненијата биле изнесени по откривањето на 360 тела од периодот на Бабина Гора и во шумата Бујадњак. Тој починал пред да биде поднесена пријава против него.
Гансу
Гансу (甘肃 ; алтернативно пишуван и како Кансу) е не-крајбрежна покраина во северозападна Кина. Главен град и најголем град е Ланџоу, кој се наоѓа во југоисточниот дел на покраината.
Седмата по големина административна област по површина од 453,700 км2, Гансу лежи помеѓу висорамнините Тибет и Лоес и граничи со Монголија (покраината Гови-Алтај), Внатрешна Монголија и Нингсја на север, Шинџијанг и Ќингхај на запад, Сечуан на југ и Шенси на исток. Жолтата Река поминува низ јужниот дел на покраината. Дел од територијата на Гансу се наоѓа во пустината Гоби. Килинските планини се наоѓаат на југот на покраината.
Гансу има население од 26 милиони, на 22 место на Кина. Неговото население е претежно Хан Кинези, заедно со малцинствата Хуи, Донгшјангци и Тибеќани. Најзастапениот јазик е мандарински. Гансу е меѓу најсиромашните административни поделби во Кина, со рангирање на 31-то место според БДП по глава на жител. Поголемиот дел од економијата на Гансу се заснова на рударската индустрија и ископувањето на минерали, особено ретки елементи на земјата. Туризмот исто така игра улога во економијата на Гансу.
Државата Ќин потекнува од она што сега е југоисточен Гансу и започнал да ја создава првата позната империја во денешна Кина. Северниот пат на свилата се движел низ Хеси Коридорот, кој поминува низ Гансу, што резултирало да биде важна стратешка крајна точка и комуникациска врска за кинеската империја.
Градот Џијајугуан, вториот по населеност град во Гансу, е познат по неговиот дел на Големиот Ѕид и тврдинскиот комплекс Џијајугуан.
Име
Гансу е соединение со имињата на Ганжоу (сега област на Жангје) и Сужоу. Седиштето на префектурата Џиуќуан, порано двете најважни кинески населби во областа.
Гансу е кратенка како "" ( (Ган)) или "" ( (Лонг)), а исто така е познат како Лонгси (陇西) или Лонгјоу ( 陇右), наведувајќи на Долгата планина источно од Гансу.
Природни непогоди
На 16 декември 1920 година, Гансу бил сведок на најсмртоносно свлечиште досега снимено. Серија на лизгање на земјиштето, предизвикано од еден земјотрес, придонело за повеќето од 180.000 загинати во овој настан.
Проект за борба против опустинување
Азиската банка за развој работи со Државната управа за шумарство на Кина на Проектот за обнова на екосистемот „Патот на свилата“ на свилата, дизајниран за да спречи деградација и пустинување во Гансу. Се проценува дека чини 150 милиони долари.
Космодром
Космодромот Ѓукуен, кој се наоѓа во пустината Гоби, го носи името по градот Ѓукуен, најблискиот град, иако самиот центар е во автономниот регион Внатрешна Монголија.
Светски македонски конгрес
Светски македонски конгрес или СМК (англиски: World Macedonian Congress) — национална македонска организација со седиште во Скопје, која се залага и бори за правата на Македонците, во границите на Република Македонија, етничка Македонија и во целиот свет. Основачкото собрание на Светскиот македонски конгрес е одржано на 15 септември 1990 година. Прв и сегашен претседател на СМК е Тодор Петров.
СМК себеси се смета за неформален светски парламент на сите Македонци. Во тесна соработка со него се повеќе македонски здруженија и партии на Македонци од деловите на етничка Македонија, здруженија на Македонците муслимани и здруженија на студенти. Познат е по повеќе добротворни акции за Македонците од Мала Преспа и Пиринска Македонија, протестите за нивна поддршка и против Рамковниот договор. Светскиот македонски конгрес бил и иницијатор на Референдумот во 2004 година.
Историја
Настанувањето на Светскиот македонски конгрес започнува кон крајот на XIX век, во далечната 1899 година, кога македонската емиграција во Европа организирана и поведена од идеите за самостојна македонска држава, во време кога Македонија е поробена, решава да формира Парламент и Влада во егзил со единствена цел да ја анимира европската и меѓународната заедница за неотстапното и неотуѓиво право на македонскиот народ на самоопределување за своја сопствена суверена, самостојна и независна држава Македонија.
Светскиот македонски конгрес, како неформален „Светски Парламент на Македонците од сите делови на Македонија во целиот свет“, е основан на 15 септември 1990 во Гевгелија, врз основа на „Декларацијата за основање Светски македонски конгрес“ донесена на општонародното собрание за време на блокадата на македонско-грчката граница одржана на 16 јуни 1990 година на граничниот премин Богородица.
Светскиот македонски конгрес е регистриран на 26 септември 1990 година според Законот за општествени организации и здруженија на граѓани.
На 8 август 1993 година на Првото Генерално собрание на Светскиот македонски конгрес усвоен е нов Статут на Светскиот македонски конгрес, со што престанал да важи Статутот на Здружението за Светски македонски конгрес донесен на 15 септември 1990 година на Основачкото собрание на Светскиот македонски конгрес.
Втора конференција
Втората конференција, одржана на 19 јануари 1899 година, била посветена на подготовките за престојното заседание на Македонскиот конгрес. Конференцијата ја осудува политиката на балканските држави и бара запирање на дејствувањето на нивните пропаганди во Македонија. На Конференцијата биле избрани 150 делегати за Македонскиот конгрес кои ќе ја претставуваат Македонија, делегати кои ќе ја претставуваат македонската емиграција во Бугарија, како и делегати кои ќе ги претставуваат Македонците во европските земји: Австрија, Франција и Англија. На Македонскиот конгрес, како легално легитимно претставничко тело на македонскиот народ и на Македонија, му претстоело пред цивилизирана Европа јавно да ги изнесе политичките ревандикации на Македонците:
За реализација на така поставената политичка национална програма било предвидено формирање на постојано тело на Македонскиот конгрес во својство на Привремена влада на Македонија што ќе ги претставува и застапува интересите на македонскиот народ во надворешните односи, во прв ред со големите европски држави.
Централниот македонски комитет подготвил и посебен Мемоар за македонското прашање за предавање на европските сили, по неговото усвојување на Македонскиот конгрес и по потврдувањето на истиот со потписите на сите членови на Македонскиот конгрес.
Македонски Православен Крст
Светскиот Македонски Конгрес има изградено голем православен крст во скопската Општина Аеродром. Крстот е висок 51 метар со распон на краците од 35 метра и со ширина од 4 метра. Крстот е поставен на бетонски постамент од пет метри, со што вкупната височина на крстот е 56 метри. Крстот е трет во светот по висината. Крстот беше осветен во јуни 2014.
Куќа на ул. „Широк сокак“ бр. 32 (Битола)
'''Куќа на ул. „Широк сокак“ бр. 32 — архитектонско обележје во градот Битола, заведена како културно наследство на Македонија во Списокот на заштитени добра''' на Министерството за култура под реден број 102 во Битола.
Ти се смееш (филм од 1998)
Ти се смееш (италијански: Tu ridi) - италијански филм од 1998 година, во режија на браќата Паоло Тавијани и Виторио Тавијани, кои се автори и на сценариото. Филмот е заснован врз два расказа на Луиѓи Пирандело. Главните улоги ги толкуваат: Антонио Албанезе (Antonio Albanese), Сабрина Ферили (Sabrina Ferilli) и Тури Феро (Turi Ferro). И во овој филм, браќата Тавијани покажале извонредна смисла за оживување на светот на големиот писател Пирандело, за неговото чувство за т.е. обични луѓе и за трагичните димензии на секојдневниот живот. Иако приказните во филмот се разликуваат, нив ги поврзува истата нишка - прашањата на совеста и на латентната насилност.
Синопсис
Филмот се состои од две приказни: главниот јунак во првата е Феличе (го игра Албанезе), човек на средна возраст, кого неочекувано почнуваат да го прогонуваат сеќавањата на учеството во нечовечна постапка кон еден негов познаник. Така, тој запаѓа во голема криза, засилена и од неколку други настани од неговото минато, која во потполност ја нарушува неговата сегашна егзистенција. Во втората приказна се зборува за киднапирано момче, кое е одведено во планината, на местото каде сицилијанските разбојници пред сто години го затвориле лекарот Барало. И на момчето му се заканува истата судбина...
Религија во Истанбул
Религија во Истанбул го опфаќа прашањето на религијата во градот Истанбул, Турција.
Муслиманите се најголемата религиозна група во Истанбул. Меѓу нив, сунитската форма е најзастапена, додека голем број на локални муслимани се Алевитите. Во 2007 година имало вкупно 2944 активни џамии во Истанбул.
Во текот на својата историја, Истанбул бил седиште на исламскиот калифат, во периодот помеѓу 1517 и 1924 година, кога калифатот бил формално напуштен и сите негови ингиренции биле дадени на турскиот парламент. Во Турција и Истанбул е забрането носење шамии и слични религиски обележја на јавни места.
Градот е седиште на Вселенската патријаршија од 4 век, и продолжува да служи како седиште на некои православни цркви, како на пример Турската православна црква и Ерменската патријаршија. Градот порано, исто така, бил седиште на Бугарската егзархија, која била создадена на 28 февруари 1870 година. .
Секојдневниот живот на христијаните, особено на Грците и Ерменците кои живеат во Истанбул, значително се променил по по падот на империјата, чие губење на територии во полза на Грција започнало во 1820 и продолжило во следниот век. Меѓусебните конфликти помеѓу христијани и муслимани, својата кулминација ја достигнала во периодот меѓу 1912 и 1922 година, за време на Балканските војни, Првата светска војна и Турската војна за независност. Христијанското население се намалило од 450.000 на 240.000 во периодот помеѓу 1914 и 1927 година. Денес, поголемиот дел од етничките Грци или Ерменци во Турција живеат во или во близина на градот Истанбул. Бројот на турските Ерменци во Истанбул денеска изнесува околу 45.000, (не вклучувајќи ги речиси 40.000 ерменски работници во Турција, кои дошле од Ерменија по 1991 година и главно живеат и работат во Истанбул); додека грчката заедница, која изнесувала 150.000 граѓани во 1924 година,, во моментов изнесува околу 4.000 граѓани. Постојат, исто така, 60.000 истанбулски Грци кои во моментов живеат во Грција, но сепак го имаат задржено турското државјанство.
Сефарадските Евреи живееле во градот за повеќе од 500 години. Тие побегнале од Пиринејскиот Полуостров за време на Шпанската реконквиста од 1492, кога тие биле принудени да го прифатат христијанството по падот на ел-Андалуз. Тие биле прифатени од страна на османлискиот султан Бајазит II (1481-1512). Повеќе од 200.000 евреи се населиле прво во Тангер, Алжир, а подоцна во Солун и конечно во Истанбул. Султанот дал право над 93.000 Шпански Евреи да се засолнат во Отоманското Царство. Уште една голема група на Евреи пак дошле од јужна Италија која била под контрола на Шпанија. Италијанската синагога, која се наоѓа во Галата, претставува верски храм на околу 20.000 еврејски верници. Во градот има околу 23 синагоги, а најпознати се: Синагога Нев Шалом, Ашкенашката синагога и други.
Список на земјите по БДП (номинален)
Статијава дава список на земјите во светот подредени по нивниот бруто-домашен производ (БДП) - пазарната вредност на сите конечни стоки и услуги на една земја за дадена година. Наведените проценети вредности се пресметани согласно пазарниот или официјалниот владин курс.
Неколку од наведените економии не се сметаат за земји (светот, ЕУ и некои зависни територии), но фигурираат на списоците бидејќи стојат во изворите. На овие економии не им се дава ранг, туку се наведуваат по потреба.
Тука претставените податоци не го земаат предвид трошокот на живеење во разни земји. Покрај тоа, резултатите знаат во голема мера да се разликуваат од година во година, зависно од колебањата на курсот на валутата на дадената земја. Ваквите колебања го менуваат рангот на земјата од една година на друга, но не претставуваат одраз на фактичкиот животен стандард на народот. Поради тоа, овие бројки треба да се користат внимателно и да се земаат предвид само онаму кадешто има смисла.
Споредбите за богатството на земјите честопати се прават врз основа на паритетот на куповната моќ (ПКМ), при што бројките се прилагодуваат во однос на разликите во трошокот на живеење во разните земји. (погл. Список на земјите по БДП (ПКМ)) Употребата на ПКМ го отстранува проблемот со валутниот курс, но има и свои недостатоци: не ја одразува вредноста на економскиот удел во меѓународната трговија, и затоа бара повеќе проценување отколку номиналниот БДП. Сè на сè, бројките за ПКМ по глава на жител се потесно распределени отколку бројките за номиналниот БДП по глава на жител.
Тимо Вернер
Тимо Вернер (роден на 6 март 1996) — германски фудбалер, напаѓач на Ред Бул Лајпциг и на германската репрезентација.
Штутгарт
Вернер е роден во Штутгарт на 6 март 1996, а започнал да тренира фудбал во 2002 година кога се приклучил на младинската школа на ФК Штутгарт на шестгодишна возраст. Своето деби за првиот тим го имал на 1 август 2013 во квалификациите за Лига Европа против бугарскиот Ботев Пловдив. Вернер тогаш имал само 17 години, 4 месеци и 25 дена што го прави најмладиот играч на Штутгарт кој настапил во некој официјален натпревар за клубот.
Тој го направил своето деби во Бундеслигата на 17 август 2013 година во натпреварот против Баер Леверкузен. На 22 септември 2013 година тој го постигнал својот прв гол во Бундеслигата за Штутгарт против Ајнтрахт Франкфурт во ремито 1-1. На 10 ноември, Вернер постигнал два гола во победата на неговиот тим над Фрајбург со 3-1 реализирајќи за 2-0 и 3-1, и со тоа станал најмладиот играч во историјата на Бундеслигата кој успеал да постигне два гола на еден натпревар. На денот на неговиот 18-ти роденден Вернер го потпишал својот прв професионален договор. Својата прва сезона како професионалец ја завршил со 34 настапи (30 во Бундеслигата, 2 во Купот на Германија и 2 во Лига Европа) и 4 постигнати гола.
Во неговата последна сезона (2015-2016) во Штутгарт, Вернер постигнал 6 погодоци за клубот завршувајќи како втор најдобар клупски стрелец зад Даниел Дидави кој имал 13. Сепак и покрај неговите добри игри сезоната завршила разочарувачки за Штутгарт, бидејќи клубот испаднал од Бундеслигата по четири децении.
РБ Лајпциг
По испаѓањето на Штутгарт во Втората Бундеслига, Вернер потпишал четиригодишен договор со новопромовираниот Бундеслигаш Ред Бул Лајпциг. Трансферот бил вреден 10 милиони евра, и со тоа Вернер станал најскапото засилување на РБ Лајпциг во историјата на клубот.
Своето деби за клубот го направил на 20 август 2016 во натпреварот од Купот на Германија против Динамо Дрезден. Осум дена подоцна дебитирал во за клубот во Бундеслигата во играјќи како стартер во ремито 2-2 на гостувањето против Хофенхајм.
Репрзентативна кариера
Вернер играл за Германија на Европското првенство за играчи под 17 години во 2012.
Во март 2017 тој го добил првиот повик во сениорската репрезентација од страна на селекторот Јоаким Лев за пријателскиот натпревар против Англија и квалификацискиот за Светското првенство 2018 година против Азербејџан на 22 март и 26 март 2017 година.
Клупска статистика
Статистиката е ажурирана на 10 март 2015.
207 (број)
207 (двесте и седум) — број и име на глифот што го претставува тој број. Тој е природен број што следи после бројот 206 а претходник на бројот 208.
Регионален пат 29177
Регионален пат 29177 (ознака: Р29177) — регионален пат во Македонија, со насока на движење север-југ. Има вкупна должина од 4,9 километри и само 1 исцртана делница. Патот започнува во селото Миравци и завршува во селото Милетково.
Делници
Регионалниот пат 29177 според Јавното претпријатие за државни патишта има вкупно само 1 делница.
105. западен меридијан
105. западен меридијан — меридијан со должина која се протега од Северниот Пол преку Северноледениот Океан, Северна Америка, Тихиот Океан, Јужниот Океан и Антарктикот до Јужниот Пол.
105. западен меридијан образува голема кружница со 75. источен меридијан.
Таа служи како појдовен меридијан за седмата часовен појас западно од Гринич, позната како UTC-07 или планинска часовен појас во Северна Америка.
Во Соединетите Американски Држави, автопатот I-25 приближно е паралелен со меридијанот од Даглас, Вајоминг до Лас Вегас, Ново Мексико, и од Велингтон, Колорадо до раскрсницата меѓу автопатот Проспект (во Форт Колинс, Колорадо ),  I-25 се чини дека е речиси точно поставен по должината на 105. западен меридијан. Меридијанот го пресекува Денвер, Колорадо, минувајќи низ Денвер унион стејшн. Во градската област на Денвер, улицата Каламат го следи 105. западен меридијан.
Места
Почнувајќи од Северниот Пол и тргнувајќи на југ кон Јужниот Пол, 105. западен меридијан поминува низ:
! scope="col" width="130" | Координати ! scope="col" | Држава, територија или море ! scope="col" | Белешки ! scope="row" style="background:#b0e0e6;" | Северноледен Океан ! scope="row" | 🇨🇦 ! scope="row" style="background:#b0e0e6;" | Северноледен Океан ! scope="row" | 🇨🇦 ! scope="row" style="background:#b0e0e6;" | Макленов Проток ! scope="row" | 🇨🇦 ! scope="row" style="background:#b0e0e6;" | Бајам Мартин ! scope="row" style="background:#b0e0e6;" | Бајам Мартин ! scope="row" style="background:#b0e0e6;" | Париев Канал ! scope="row" | 🇨🇦 ! scope="row" style="background:#b0e0e6;" | Меклинтоков Канал ! scope="row" | 🇨🇦 ! scope="row" style="background:#b0e0e6;" | Кралицата Мод ! scope="row" | 🇨🇦 ! scope="row" | 🇺🇸 ! scope="row" | 🇲🇽 ! scope="row" style="background:#b0e0e6;" | Тихи Океан ! scope="row" style="background:#b0e0e6;" | Јужен Океан ! scope="row" | Антарктик
Пршутијада
Пршутијада е традиционален, гастрономски, туристички, натпреварувачки саем на сувомеснати производи, кој се одржува секоја година во јануари во селото Мачкат, помеѓу Ужице и Златибор. Оваа манифестација се одржува од 2001 година. На саемот се избираат најдобрите српски сувомеснати производи, каде централниот производ е пршута, а околу 20 производители ги претставуваат ужичкото говедскa, свинска и овча пршута, сланината, стељата и колбасита.
Технологијата за производство на ужичка пршута или златиборска пршута не е променета стотици години. Мачкат се наоѓа на идеална надморска височина за сушење на пршута, од 700 метри, измешана е средоземната и континенталната клима и на оваа подрачје се наоѓа „роза на ветровите“ (српски јазик:„ружа ветрова“).
Ведендорферзе
Ведендорферзе (Wedendorfersee) — општина во округот Северозападен Мекленбург, во Мекленбург-Западна Померанија, Германија. Била создадена на 1 јули 2011 година со спојување на поранешните општини Кехелсторф и Ведендорф.
Црква „Св. Атанасиј“ - Миокази
Свети Атанасиј — главна селска црква во кичевското село Миокази, Македонија.
Црквата се наоѓа надвор од селото, близу текот на Рабетинска Река, и околу нејзе се наоѓаат селските гробишта.
Местоположба
До црквата се доаѓа преку земјен пат, кој се двои од асфалтниот пат од Миокази кон областа Рабетинкол. Сместена е во горниот дел на селото.
Историја
Била изградена во 1937 година на темели на некое црквиште. Истата била целосно обновена во 1961 година.
Според податоците на епархијата, пак, црквата е погрешно именувана како „Св. Антониј“ и дадени се погрешни податоци за изградба и обнова на истата.
Осветување
Црквата била осветена на 14 мај 2023 година од Неговото Високо Пресвештенство Митрополитот Тимотеј.
Магасела
Магасела — општина во покраината Бадахос, во автономната заедница Екстремадура.
811 Нојхајм
811 Нојхајм — астероид кој кружи околу Сонцето. Откриен е од Макс Волф во Хајделберг (Германија) на 8 септември 1915 година.
Именуван е според бањското место Бад Нојхајм во западна Германија.
Орешје на Бизељска
Орешје на Бизељска (словенечки: Orešje na Bizeljskem) — населба во Општина Брежице во источна Словенија. Областа е дел од историскиот регион Штаерска. Населбата сега е вклучена во Посавскиот статистички регион.
Шарл IV
{| align="right" Шарл IV, наречен Убавиот (роден на 18 јуни 1294 во Клермон - починал на 1 февруари 1328 во Венсен) бил последниот крал на Франција од Капетинската династија. Тој бил и крал на Навара и гроф од Шампањ. Шарл бил третиот и најмал син на кралот Филип IV и Јована I Наварска.
Владеење
За време на неговото владеење избила војната против Англија за Аквитанија. Шарл започнал да гради тврдина во Сен Сардос, во англискиот дел на Аквитанија. Потиснати од Англичаните, локалните земјопоседници го запалиле селото, што претставувало повод за војната. Неговата помала сестра, Изабела, која била жена на англискиот крал Едвард III Плантагенет посредувала во решавање на спорот во 1325 година. По посредството, одбила да му се врати на сопругот.
Како за возврат, во 1326 и 1327 година, Шарл ѝ помогнал на својата сестра Изабела против нејзиниот сопруг Едвард II.
Во време на владеењето на кралот Шарл IV биле зголемени даноците, а зачестено било и конфискувањето на имотите на непријателите на кралот.
Проблеми со наследникот
Како и неговите браќа и Шарл IV починал без да остави машки наследник. Со тоа завршила директната линија на наследство на Капетинската династија. Според Салискиот закон, ќерката на кралот не може да биде наследник. Во моментот на смртта на кралот, неговата жена била бремена, па бил поставен регент. За регент бил поставен Филип Валоа. Бидејќи и новороденчето било девојче, Филип Валоа станал крал. Но, и англискиот крал Едвард III Плантагенет полагал право на круната, што само ги заострило односите меѓу двете земји и претставувало повод за англиско-француските војни.
СОУ „Перо Наков“ - Куманово
„Перо Наков“ — средно училиште во Куманово, Општина Куманово.
Мисија и визија на училиште
Мисијата на нашето училиште оди во правец на комплексна воспитно-образовна работа која ќе резултира со поттикнување на личниот развој на ученикот и наставникот во безбедна и ненасилна средина, во атмосфера на меѓусебна доверба,  како и градење на одговорни и ефикасни личности добро подготвени за натамошно школување или за конкурирање на пазарот на трудот, што значи задоволување на развојните потреби на учениците во согласност со воспитно-образовни стандарди.
Визија.
Сакаме нашето училиште да понуди различни активности за поттик на личниот развиток на учениците преку подобрување на квалитетот на наставата и стручно усовршување на наставниците. Сметаме дека со тоа ќе станеме училиште во кое ќе привлекуваме ученици кои сакаат да учат  и да градат постојани и трајни знаења, (без ex katedra стил), со тимска  работа и почитување на поединечните белези на учениците.
Наставен кадар
1. Менаџерски тим
За успешно менаџирање и работење на училиштето се грижи менаџерскиот тим кој го сочинуваат: - Директор: Лидија Тасевска - Заменик директор: Саити Скендер - Сменоводители –четворица: Алексиќ Марјан, Мила Жибак, Шабан Бектеши и Фатмир Бајрами. Сите тие работат според Законот за средно образование и Статутот на Училиштето.
2. Педагошко-психолошка служба Педагошко-психолошката служба ја сочинуваат: - Педагог – двајца (еден во настава на македонски а еден во настава на албански јазик) - Психолог- двајца(еден во настава на македонски а еден во настава на албански јазик) - Дефектолог - еден
3. Административно-технички персонал
Административно-техничкиот персонал го сочинуваат: - Секретар -1 - Книговодител -1 - Хаус мајстор -2 (еден во зградата со настава на македонски а еден во зградата со настава на албански јазик) - Одржувач на парни котли -1 - Хигиеничари – 13 (7 во зграда на мак.ј а 6 во зграда на ал. ј.) - Ноќни чувари –3 (2 во зграда на мак.ј. а 1 во зграда на ал. јазик)
Учество во проекти
2. Проект – КЛУБ „БИДИ ЗЕЛЕН“
3. Проект – Меѓународна соработка со Република Србија
5. Проект на Министерство за труд и социјална политика – УПН
6. Проект- „ Безбедно училиште“
7. Проект – ЕКО училиште
8. Проект: Интегрирано мулти-етничко образовани „Учиме заедно“. (Претприемништво и бизнис за економско-трговска струка)
9. Проект –Демократско учество
10. Проект Леонардо Да Винчи
- соработка со Португалија
- соработка со Шпанија
11. Програма – „Превенција на насилното однесување во средните училишта во Република Македонија.
Соработка со други училишта
Училиштето има воспоставено соработка со училишта од други градови и држави како што се:
- Србија – со средно економско училиште од Ниш
- Романија - со средно економско училиште од Targu Jiu
- Португалија - економско училиште во Аркос Де Валдевез (воспоставена е соработка, изработена е и прифатена програма која ќе се реализира во октомври 2012 г.)
- Шпанија - економски центар од Гранада (воспоставена е соработка, изработена е и прифатена програма која ќе се реализира во октомври 2012 г.а ќе патуваат 2 наставници и 15 ученици)
- Струмица
Целта на ваквата соработка е размена на искуства од воспитно-образовната работа, размена на посети на ученици и наставници, организирање и реализирање на заеднички спортски настани, маскимбал, запознавање на друга култура на живеење, традиција исл.
NGC 3514
NGC 3514 — спирална галаксија во соѕвездието Пехар, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 3514 се споменува и како ESO 570-1, MCG -3-28-35, IRAS 11015-1830.
Откривање
Објектот е откриен на 22 март 1835 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 3514 е од видот SBc. Видливиот сјај со голо око изнесува 12,8 m, а оној во рамките на интервалот од минималната до максималната честота 13,5 m, додека површинскиот сјај изнесува 12,6 m/лм2. NGC 3514 има привидни димензии од 1,1' х 0,9'.
Астрономски податоци
Објектот е од епохата Ј2000.0. Положбениот агол на објектот е во износ од 115°.
Други поделби
Проучување на NGC 3514 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 33430. Во рамките на атласот на длабокото небо, Уранометрија 2000.00, објектот припаѓа на групата означена со бројот 326; додека во Каталогот на основни ѕвезди (GSC) е групиран под бројот 6080. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1012.
Користена литература
Sky Publishing Corp. and Cambridge University Press, 1985. (3098,238)
NGC 1580
NGC 1580 — спирална галаксија во соѕвездието Еридан, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 1580 се споменува и како MCG -1-12-11, IRAS 04258-0517.
Податоци од набљудување
Според морфолошката класификација на галаксиите, NGC 1580 е од видот Sbc. Видливиот сјај со голо око изнесува 13,5 m, а оној во рамките на интервалот од минималната до максималната честота 14,3 m, додека површинскиот сјај изнесува 13 m/лм2. NGC 1580 има привидни димензии од 0,9' х 0,8'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 4 ч 28 м 18,4 с, а неговата деклинација, односно висината на лакот на тој агол, - 5° 10' 45". Положбениот агол на објектот е во износ од 95°.
Други поделби
Проучување на NGC 1580 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 15189. Во рамките на атласот на длабокото небо, Уранометрија 2000.00, објектот припаѓа на групата означена со бројот 223; додека во Каталогот на основни ѕвезди (GSC) е групиран под бројот 4733. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 918.
NGC 5959
NGC 5959 — елиптична галаксија во соѕвездието Вага, заведена во Новиот општ каталог на длабоконебесни тела.
Откривање
Објектот е откриен на 1886 година од страна на Ормонд Стоун, со помош на рефрактор, чијашто леќа имала пречник од 26 см.